text: Det er ikke lykkedes for ret mange skoler at sikre eleverne et trygt miljø helt uden mobning. Men nu er det lykkedes en ihærdig skoleinspektør fra Kolding, Jørgen Jørgensen, at rejse 425.000 kroner i støtte fra Bikubenfonden til et projekt, der skal stoppe mobning. En af de 50 skoler, der er med i projektet, er Nibe Skole. Antallet af elever på Nibe Skole, der bliver mobbet er gennem de seneste år faldet fra 15 procent til 7 procent. På landsplan bliver 12 procent af skoleeleverne mobbet. Det tal er støt stigende Se indslaget fra Nibe Skole i vores udsendelse 19.30.
summary: Et landsdækkende projekt med 50 skoler vil fjerne mobning helt fra folkeskolen.